จงบอก คุณสมบัติ สรรพคุณและข้อควรระวัง ของ ยานาพรอกเซน Naproxen
ยานาพรอกเซน Naproxen ทั่วไป ยานาพรอกเซนมีสรรพคุณ คุณสมบัติ อย่างไร ยานาพรอกเซนมีกลไกการออกฤทธิ์อย่างไร ยานาพรอกเซนมีรูปแบบการจัดจำหน่ายอย่างไร ยานาพรอกเซนมีขนาดรับประทานอย่างไร เมื่อมีการสั่งยา ควรแจ้งแพทย์พยาบาล และเภสัชกรอย่างไร หากลืมรับประทานยาควรทำอย่างไร ยานาพรอกเซนมีผลไม่พึงประสงค์อย่างไร มีข้อควรระวังการใช้ยานาพรอกเซนอย่างไร ยานาพรอกเซนมีปฏิกิริยาระหว่างยากับยาตัวอื่นอย่างไร ควรเก็บรักษายานาพรอกเซนอย่างไร ยานาพรอกเซนมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด ยาแก้ปวด และยาพาราเซตามอล Paracetamol มะเร็ง Cancer โรคกล้ามเนื้อ โรคระบบกล้ามเนื้อ Muscle disease โรคกระดูก Bone disease ปวดท้อง Abdominal pain เลือดออกในทางเดินอาหาร Gastrointestinal bleeding or GI bleeding ทั่วไป นาพรอกเซน Naproxen จัดเป็นยากลุ่ม เอ็นเสด NSAIDs Non steroidal anti inflammatory drugs ถูกนำมาใช้รักษาอาการปวด เช่น ปวดกล้ามเนื้อ ปวดประจำเดือน ปวดจากฟกช้ำ ลดไข้ เป็นต้น ถูกนำมาจัดจำหน่ายในปี ค.ศ. 1976 พ.ศ.2519 โดยบริษัทยาซินเท็ก ประเทศแม็กซิโก จากนั้นจึงมีการจัดจำหน่ายในหลายประเทศ นอกจากนำไปใช้เป็นยาแก้ปวดแล้ว นาพรอกเซนยังถูกนำไปวิจัยและทดลองเป็นยาต้านไวรัสไข้หวัดใหญ่อีกด้วย หลังรับประทาน นาพรอกเซน จะถูกดูดซึมเข้าสู่ร่างกายจากทางเดินอาหารแล้วรวมตัวกับโปรตีนในกระแสเลือด และถูกส่งไปเปลี่ยนโครงสร้างที่อวัยวะตับ การกระจายตัวยาจะหมุน เวียนอยู่ในร่างกายได้นานถึง 12 – 24 ชั่วโมง จากนั้นจะถูกขับออกทางปัสสาวะ ยานาพรอกเซนนี้จัดเป็นยาอันตราย มีผลข้างเคียง และข้อห้ามใช้มากมาย การใช้ยาจึงต้องอยู่ภายใต้คำสั่งของแพทย์ ไม่สมควรซื้อยามารับประทานเอง ยานาพรอกเซนมีสรรพคุณ คุณสมบัติ อย่างไร นาพรอกเซนมีสรรพคุณใช้รักษาอาการ ปวดกล้ามเนื้อ ปวดกระดูก ปวดเส้นเอ็น ปวดจาก โรคข้อรูมาตอยด์ ปวดจากเก๊าต์ ปวดไมเกรน ปวดประจำเดือน และลดไข้ ยานาพรอกเซนมีกลไกการออกฤทธิ์อย่างไร ยานาพรอกเซนมีกลไกการออกฤทธิ์ โดยตัวยาจะไปยับยั้งเอนไซม์ 2 ตัว คือ COX-1 Enzyme และ Cox-2 Enzyme รวมไปถึงยับยั้งการจับตัวของเกล็ดเลือด ด้วยกลไกดังกล่าวทำให้เกิดฤทธิ์ต้านการอักเสบ และบรรเทาอาการปวดในที่สุด ยานาพรอกเซนมีรูปแบบการจัดจำหน่ายอย่างไร นาพรอกเซนจัดจำหน่ายในรูปแบบยาเม็ดขนาด 250 และ 275 มิลลิกรัม ยานาพรอกเซนมีขนาดรับประทานอย่างไร ด้วยยานาพรอกเซนไม่ละลายน้ำ แต่ละลายได้ดีในไขมัน จึงเป็นเหตุผลที่ต้องรับประทานยาหลังอาหาร หรือพร้อมอาหาร เพื่อช่วยให้การดูดซึมยาดีขึ้น ผู้ใหญ่ สำหรับอาการปวดข้อรูมาตอยด์ ปวดกระดูก ปวดกล้ามเนื้อ รับประทานครั้งละ 250 มิลลิกรัม วันละ 2 ครั้ง เช้า-เย็น หรือ รับประทานครั้งละ 500 – 1000 มิลลิกรัม วันละครั้ง สำหรับรักษาเก๊าต์ รับประทานครั้งแรกขนาด 750 มิลลิกรัม จากนั้นปรับขนาดรับประทานเป็น 250 มิลลิกรัมทุกๆ 8 ชั่วโมง สำหรับปวดไมเกรน รับประทาน 750 มิลลิกรัม เมื่อเริ่มมีอาการ การรับประทานยาไม่ควรเกิน 1375 มิลลิกรัมต่อวัน การปรับขนาดและระยะเวลา ในการรับประ ทาน ต้องขึ้นอยู่กับคำสั่งแพทย์เท่านั้น อนึ่ง การใช้ยานาพรอกเซนในเด็ก ต้องแพทย์เป็นผู้สั่งยาเท่านั้น เมื่อมีการสั่งยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิด รวมถึงยานาพรอกเซน ผู้ป่วยควรแจ้งแพทย์พยาบาล และเภสัชกร ดังนี้ ประวัติแพ้ยาทุกชนิด เช่น กินยาแล้ว คลื่นไส้มาก หรือ แน่นหายใจติดขัดหายใจลำบาก มีโรคประจำตัวต่างๆ รวมทั้งกำลังกินยาอะไรอยู่ เพราะยาอาจส่งผลให้อาการของโรคเหล่านั้นรุนแรงขึ้น หรือเกิดปฏิกิริยาระหว่างยากับยาอื่นๆที่กินอยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์ หรือ กำลังให้นมบุตร เพราะยาหลายประเภทสามารถผ่านทางน้ำนมหรือรกและเข้าสู่ทารก จนก่อให้เกิดผลข้างเคียงต่อทารกได้ หากลืมรับประทานยาควรทำอย่างไร หากลืมรับประทานยานาพรอกเซน สามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มปริมาณยาเป็นสองเท่า ยานาพรอกเซนมีผลไม่พึงประสงค์อย่างไร สามารถพบอาการข้างเคียง ผลข้างเคียง หรือผลไม่พึงประสงค์ ต่างๆของยานาพรอกเซน อาทิเช่น รู้สึกไม่สบายในระบบทางเดินอาหาร เวลาในการแข็งตัวของเลือดเมื่อมีบาดแผลยาวนานขึ้น ปวดท้อง ตับอ่อนอักเสบ แผลในลำไส้ ผื่นคัน นอนไม่หลับ การมองเห็นไม่ชัด ตาพร่า ปวดศีรษะ คลื่นไส้ เวียนศีรษะ บวมปลายมือปลายเท้า Stevens-Johnson Syndrome ตับอักเสบ หอบหรือมีอาการหลอดลมหดเกร็ง ความดันโลหิตสูง มีข้อควรระวังการใช้ยานาพรอกเซนอย่างไร ข้อควรระวังในการใช้ยานาพรอกเซน ได้แก่ ห้ามใช้กับผู้ที่แพ้ยากลุ่ม เอ็นเสด NSAIDs เช่น ไอบรูเฟน Diclofenac ห้ามใช้กับผู้ที่มีแผลในกระเพาะอาหารหรือลำไส้ ห้ามใช้กับผู้ป่วยที่ป่วยด้วยโรคหัวใจล้มเหลว ห้ามใช้กับหญิงตั้งครรภ์ เพราะอาจเกิดการแท้งบุตร หรือทารกพิการแต่กำเนิดได้ ระวังการใช้ยากับผู้ที่ป่วยด้วยโรคไต ผู้สูงอายุ และหญิงที่อยู่ในภาวะให้นมบุตรเพราะยาผ่านจากน้ำนมสู่ทารกส่งผลข้างเคียงต่อทารกได้ ยานาพรอกเซนมีปฏิกิริยาระหว่างยากับยาตัวอื่นอย่างไร ปฏิกิริยาระหว่างยาของยานาพรอกเซนกับยาอื่นๆ คือ การใช้ยาพรอกเซนร่วมกับยารักษาโรคกระเพาะ สามารถทำให้ฤทธิ์ในการรักษาของนาพรอกเซนลดต่ำลง ยารักษาโรคกระเพาะดังกล่าว เช่น Esomeprazole การใช้ยานาพรอกเซนร่วมกับยาต้านการแข็งตัวของเลือด สามารถทำให้เกิดภาวะเลือดออกได้ง่าย หรืออาจพบว่ามีเลือดปนมากับปัสสาวะ ปัสสาวะเป็นเลือด และหรือ อุจจาระอุจจาระเป็นเลือด นอกจากนี้อาจพบอาการเวียนศีรษะ ปวดศีรษะ หรือมีอาการอ่อนเพลีย ยาต้านการแข็งตัวของเลือดดังกล่าว เช่น Warfarin การใช้ยานาพรอกเซนร่วมกับยารักษาโรคมะเร็งบางตัว สามารถทำให้ระดับยาต้านมะเร็งในร่างกายเพิ่มมากยิ่งขึ้น และก่อให้เกิดผลข้างเคียงของยาต้านมะเร็งเพิ่มตามมาเช่นเดียวกัน อา การข้างเคียงที่พบเห็น เช่น ปากเป็นแผล เบื่ออาหาร ปวดตามข้อต่อของกระดูก ตัวเหลือง ปัสสาวะมีสีคล้ำ ปัสสาวะเป็นเลือด ไอแห้งๆ วิงเวียน เป็นลม อาจพบอาการชัก หรือมีอาการคล้ายไข้หวัดใหญ่ เช่น มีไข้ หนาวสั่น ปวดตามร่างกาย เจ็บคอ กล้ามเนื้ออ่อนแรง ยาที่ใช้รักษาโรคมะเร็งดังกล่าว เช่น Methotrexate การใช้ยานาพรอกเซนร่วมกับยาขับปัสสาวะบางตัว ต้องเฝ้าระวังเรื่องความดันโลหิต และตรวจสอบการทำงานของไตว่า ผิดปกติหรือไม่ อาจได้รับคำแนะนำให้ดื่มน้ำมากๆ ยาขับปัสสาวะดังกล่าว เช่น Furosemide ควรเก็บรักษายานาพรอกเซนอย่างไร สามารถเก็บยานาพรอกเซน ในอุณหภูมิห้อง บรรจุในภาชนะที่ปิดมิดชิด พ้นแสงแดดและความชื้น และเก็บยาให้พ้นมือเด็ก ยานาพรอกเซนมีชื่ออื่นอีกไหม ผลิตจากบริษัทอะไรบ้าง ในประเทศไทย ยานาพรอกเซนมีชื่อการค้าอื่น และบริษัทผู้ผลิต เช่น ชื่อทางการค้า บริษัทผู้ผลิต Annoxen-S แอนโนเซน Siam Bheasach Buproxen บูพรอกเซน Burapha Naproflex นาโพรเฟลกซ์ Pharmasant Lab Naprosian นาโพรเซียน Asian Pharm Naprosyn LE นาโพรซิน แอลอี Roche Naproxen 250 Community Pharm นาพรอกเซน 250 คอมมูนิตี้ ฟาร์ม Community Pharm PCL Naproxen GPO นาพรอกเซน จีพีโอ GPO Naproxen Utopian นาพรอกเซน ยูโทเปียน Utopian Nasin นาซิน Medicpharma Naxene แนกเซน Medicine Products Polyxen โพลีเซน Pharmasant Lab Prodaril-N โพรดาริล-เอ็น Medicine Products Proxen พรอกเซน Pharmaland Sonap โซแนพ Sriprasit Pharma Soproxen โซพรอกเซน Berlin Pharm Synflex ซินเฟล็กซ์ Roche Synogin ไซโนจิน Chinta Vinsen วินเซน Chew Brothers
นาพรอกเซนมีสรรพคุณใช้รักษาอาการ ปวดกล้ามเนื้อ ปวดกระดูก ปวดเส้นเอ็น ปวดจาก โรคข้อรูมาตอยด์ ปวดจากเก๊าต์ ปวดไมเกรน ปวดประจำเดือน จะมาในรูปแบบของยาเม็ด 
ไม่ควรใช้ยา ยานาพรอกเซน ในกลุ่ใของคนที่เป็นโรคหัวใจล้มเหลว ห้ามใช้กับผู้ที่มีแผลในกระเพาะอาหาร ห้ามใช้กับผู้ที่แพ้ยากลุ่ม เอ็นเสด ห้ามใช้กับหญิงตั้งครรภ์ โดยอาการข้างเคียงที่อาจเกิดขึ้นได้จากการใช้ยาพรอกเซน คือ ปวดท้อง ตับอ่อนอักเสบ แผลในลำไส้ ผื่นคัน นอนไม่หลับ มีอาการหลอดลมหดเกร็ง ความดันโลหิตสูง 
 ควรจัดเก็บเก็บยานาพรอกเซน ในอุณหภูมิห้อง บรรจุในภาชนะที่ปิดมิดชิด พ้นแสงแดดและความชื้น และเก็บยาให้พ้นมือเด็ก
เภสัชวิทยา Pharmacology